කසාවතින් සැරසුණු මහා සඟරුවන, සුදෝ සුදු වතින් සැරසුණු උපාසික උපාසිකා සිව්වනක් පිරිසගේ සහභාගිත්වය සහිතව ජනාධිපති මහින්ද රාජපක්ෂ මහතාගේ ප්‍රධානත්වයෙන් ඊයේ (24) සැන්දෑවේ කෑරගල පද්මාවතී මහා පිරිවෙනේ දී “පුනරුදය පිරිවෙන් ප්‍රතිභා - 2014 ගම්පහ පිරිවෙන් උදානය” අධ්‍යාපනික ප්‍රදර්ශනය පැවැත්විණි.මේ මස 18 වැනිදා සිට පුරා දින හයක් ගිහි පැවිදි පිරිවෙන් ශිෂ්‍ය පිරිසගේ දහම් දැනුම, කලා, සංස්කෘතික කුසලතා එළිදැක්වු මහා අධ්‍යාපනික ප්‍රදර්ශනයේ සමාප්ත දින ප්‍රධාන ආරාධිත අමුත්තා ලෙස ජනාධිපතිතුමා සහභාගි විය.